laion/Wikipedia-Exotic huggingface dataset:
רוזיגליטזון

רוזיגליטזון (בלועזית: rosiglitazone, שם מסחרי: אוונדיה; avandia) הייתה תרופה, ממשפחת ה- thiazolidinediones, שיועדה בעבר לטיפול בחולי סוכרת מסוג 2, והייתה התרופה הנמכרת ביותר לטיפול בסוכרת. בספטמבר 2010 הוטלו מגבלות על השימוש בה, לאחר שנמצא כי היא מגבירה את הסיכון להתקפי לב. העיתון "הניו יורק טיימס" טען כי חברת גלקסו סמית' קליין, יצרנית התרופה, הסתירה נתונים על הסכנות הטמונות בשימוש בתרופה במשך כ-11 שנים. תרופה זו מגבירה בצורה ישירה את הרגישות לאינסולין בתאי השומן ההיקפיים, ברקמת השריר ובכבד. הפחתת תנגודת הרקמות לאינסולין מתבצעת מבלי להשפיע על הפרשת האינסולין. תרופות אלו גורמות להגברת קליטת האינסולין על ידי קולטניו, לעלייה בחדירת הגלוקוז לתאים, ולעלייה בניצולו של האינסולין. השפעתן של תרופות אלו על הכבד מתבטאת בירידה בייצור הגלוקוז בכבד, לכן תרופות אלו מגנות מפני מצבי היפרגליקמיה. בנוסף, תרופות אלו ממריצות קולטנים בגרעין התא המכונים PPAR-Gamma- הפעלתם של קולטנים אלו מאפשרת היענות טובה יותר של התאים לפעולת האינסולין. במקרה של אי ספיקת לב התרופה לא ניתנת, היות שהיא גורמת לאגירת נוזלים. מדיה וקבצים בנושא רוזיגליטזון בוויקישיתוף הערך "רוזיגליטזון", באתר "ויקיתרופות" סוכנויות הידיעות, התרופה לסוכרת אוונדיה הורדה מהמדפים באירופה; מגבלות חמורות על מכירתה בארה"ב, באתר TheMarker‏, 23 בספטמבר 2010 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אנטילופת סוס קצרת-קרן

אנטילופת סוס קצרת-קרן (שם מדעי: Hippotragus equinus; קרויה גם אנטילופת סוס חומה או אנטילופת רואן) היא מין של אנטילופה מסוג אנטילופת סוס מתת-משפחת הראמים, שאזור מחייתה בסוואנה במרכז ודרום אפריקה. גובה הכתפיים של אנטילופת סוס קצרת-קרן בוגרת נע בין 1.1 עד 1.5 מטר, אורכה כ-2 מטרים ומשקלה בין 220 ל-300 קילוגרם. היא דומה לאנטילופת סוס שחורה, אך צבעה חום ולא שחור. משך ההיריון הוא כתשעה חודשים ובסופו נולד ילוד בודד במשקל ממוצע של 16–18 קילוגרם. היא נעה לרוב בעדרים של 6–20 פרטים שבראשם זכר יחיד המגן על הטריטוריה של העדר, ששטחה נע בין 12 ל-120 קילומטרים רבועים. לפני הלידה, האם עוזבת את העדר ולאחר הלידה הילוד מוחבא במשך שבועיים עד שהוא מצטרף לעדר. החל מסוף המאה ה-20 ירדה תפוצתה של האנטילופה הסוסית קצרת הקרן ובשנת 1998 הוערך היקף האוכלוסייה ב-39,000 פרטים, והיא סווגה כבעלת סיכון נמוך. עם זאת, בדרום אפריקה היא נמצאת בסכנת הכחדה בשל תחרות עם הזברות על מקורות מחיה בפארק קרוגר. מדיה וקבצים בנושא אנטילופת סוס קצרת-קרן בוויקישיתוף אנטילופת סוס קצרת-קרן, באתר ITIS (באנגלית) אנטילופת סוס קצרת-קרן, באתר NCBI (באנגלית) אנטילופת סוס קצרת-קרן, באתר Animal Diversity Web (באנגלית) אנטילופת סוס קצרת-קרן, בבסיס הנתונים ARKive (באנגלית) אנטילופת סוס קצרת-קרן, באתר האנציקלופדיה של החיים (באנגלית) אנטילופת סוס קצרת-קרן, באתר GBIF (באנגלית) אנטילופת סוס קצרת-קרן, באתר אנציקלופדיה בריטניקה (באנגלית) אנטילופה סוסית קצרת קרן באתר הרשימה האדומה של IUCN אנטילופת סוס קצרת-קרן באתר הרשימה האדומה של IUCN Bryan Shorrocks, The Biology of African Savannahs, Oxford University Press, 2007, pages 86-87
גיברלטרים

גיברלטרים היא קבוצה אתנית ותרבותית המורכבת מתושבי הטריטוריה הבריטית הזעירה גיברלטר שבדרום חצי האי האיברי. האוכלוסייה בגיברלטר מורכבת מצאצאי מהגרים ממדינות אירופאיות שונות שהגיעו אליה במשך 300 שנה מאז הכיבוש הבריטי, וממדינות נוספות בשנים האחרונות. בשנת 1704 כבשה בריטניה את גיברלטר ובעקבות כך ברחו ממנה כ-4,000 תושבים ספרדים מקומיים, שהיוו את מרבית האוכלוסייה באותה העת. מעט התושבים הספרדים שנשארו עזבו בזמן המצור הספרדי בשנת 1727. מהגרים מג'נובה שבאיטליה ומקטלוניה היוו את מרב האוכלוסייה בגיברלטר בעת שנכבשה על ידי הולנד ולאחר מכן על ידי אנגליה. יהודים רבים מטטואן שבמרוקו שהיו בקשרי עסקים עם האנגלים החלו להתיישב בגיברלטר, ובשנת 1755, הם היוו כחמישים אחוז מאוכלוסיית האזור, שמנתה כ-1,300 תושבים. בשנת 1888 השלטון הבריטי החל בבניית נמל חדש ויבא לצורך כך עובדים רבים ממלטה ומפורטוגל, שחלקם הגדול התיישב בגיברלטר לאחר מכן. תושבי גיברלטר הם אזרחים בריטים, אולם בעלי תחושת זהות גיברלטרית ייחודית. הם מכונים לעיתים לאניטו, על שם השפה המקומית. הדת העיקרית בגיברלטר היא הנצרות, וכשרוב משמעותי מתושבי האי שייכים לכנסייה הקתולית. כמו כן ישנם נוצרים המשתייכים לכנסייה האנגליקנית, הכנסייה של סקוטלנד, עדי יהוה, מורמונים, הכנסייה המתודיסטית של גיברלטר ולכנסיות אחרות. בנוסף, ישנה אוכלוסייה הינדית, אוכלוסייה מרוקאית מוסלמית ובהאים. בגיברלטר אוכלוסייה קטנה של יהודים (כמה מאות) המהווים את יהדות גיברלטר, שהיא בעלת היסטוריה ייחודית וארוכה. שתי השפות העיקריות באי הן האנגלית, המשמשת במסמכים רשמיים ובבתי הספר, וספרדית. רוב הגיברלטרים משוחחים בלאניטו, שהיא ניב של ספרדית אנדלוסית עם השפעות חזקות של אנגלית בריטית. בנוסף ישנן בשפה מילים רבות מליגורית וחכיתיה. דוברי ספרדית ואנגלית יתקשו לרוב להבין דוברי לאניטו. בנוסף ישנה אוכלוסייה מרוקאית קטנה הדוברת ערבית-מרוקאית ואוכלסיה הודית הדוברת הינדי וסינדית. מספר משפחות ממוצא מלטזי דוברת את השפה המלטזית. קהילת גיברלטר - חכמיה יצירותיהם וקשריהם עם חכמי מרוקו, מאת אליעזר בשן, סיני קכג-קכד
Another Day

"Another Day "הוא שיר שהוקלט על ידי פול מקרטני בניו יורק בשנת 1970, בזמן עבודתו על התקליט Ram. הוא יצא לאור כסינגל בחברת ההקלטות אפל רקורדס בפברואר 1971, כאשר השיר "Oh Woman, Oh Why" נמצא בצדו השני של התקליטון. "Another Day" נכתב בסגנון שירים קודמים של מקרטני במסגרת הביטלס, כמו "Eleanor Rigby" ו-"She's Leaving Home". מילות השיר מתארות את החדגוניות, האכזבה והעצב שחווה אישה (ששמה לא מוזכר) בחייה, בעבודה ובביתה. המלודיה המתנגנת בקלילות של הבתים וה-"דו דו דו" השמח משהו של הפזמון מנוגדים לטון האפל של השיר (גם מבחינת מלל וגם מבחינת לחן) ששורר במעברים. לינדה מקרטני סיפקה את קולות הליווי. בעלה נתן לה קרדיט ככותבת שותפה לשיר. למרות זאת, צעד זה נחשב כתכסיס עסקי שנעשה בעקבות חילוקי הדעות העסקיים שהיו לו עם אפל רקורדס. השיר היה להיט גם בארצות הברית וגם בבריטניה, הגיע ל-5 המובילים במצעדי המכירות משני צידי האוקיינוס. מקום חמישי בארצות הברית ומקום שני בבריטניה באפריל 1971. באוסטרליה השיר ניצב במקום הראשון במשך שבוע. גם בצרפת השיר הגיע למקום ראשון. בישראל השיר הגיע למקום הראשון במשך שבוע בגל הקל ומאוחר יותר הגיע למקום ה-5 במצעד השנתי הלועזי של התחנה. מידע על היצירה "Another Day" באתר מיוזיק בריינז מידע על הסינגל "Another Day" באתר מיוזיק בריינז מידע על השיר "Another Day" באתר AllMusic מידע על היצירה "Another Day" באתר Discogs
נח"ל עירית

נח"ל עירית הייתה היאחזות נח"ל בצפון השומרון על הר עירית בגובה של 663 מטר, ליד העיירה טובאס. כאשר הוקמה, עירית הייתה היישוב הישראלי היחיד בצפון־מזרח השומרון. ההיאחזות הוקמה סמוך ליער אורנים שניטע בתקופת המנדט הבריטי, וצפתה לעבר עמק בזק ועמק טובאס. ההיאחזות נקראה על שם צמח-הבר עירית. נח"ל עירית הוקמה בי"ט בטבת תשמ"ב, 14 בינואר 1982, וטקס העלייה לקרקע שלה התקיים ביום העצמאות 1982. באפריל 1984 אישרה ועדת ההתיישבות של הממשלה והסוכנות היהודית את הקמת היישוב, כיישוב חלוץ בצפון־מזרח השומרון. ניתן אישור להקים במקום יישוב בשם "תרצה". ההיאחזות לא החזיקה מעמד והפכה לבסיס צבאי. בשנת 1993 פונה היישוב בשל הסכמי אוסלו, והמקום הוגדר כשטח A. בנובמבר 2023 פורסם כי מקום היישוב לשעבר משמש כיום כמחנה אימונים למנגנוני הביטחון של הרשות הפלסטינית. יאיר דואר, לנו המגל הוא החרב (ב), משרד הביטחון – ההוצאה לאור, 1997, עמ' 234–236 ילקוט הפרסומים 3165 (עמ' 1496), ‏24 בפברואר, 1985 רשימת ההיאחזויות, באתר העמותה להנצחת חללי הנח"ל 11 היאחזויות נח"ל עלו על הקרקע ביום העצמאות, דבר, 29 באפריל 1982 אילן בכר ורפאל מן, אושרה הקמת ישובים חדשים ביו"ש ובנגב, מעריב, 11 באפריל 1984 שלמה דרור, ההיאחזויות שטרם אוזרחו בשטחים בגדה ובבקעה יש תשע היאחזויות. עוד 3 בתכנון, חדשות, 7 באוגוסט 1991 ציוץ של אלישע ירד ברשת החברתית אקס (טוויטר), 9 בנובמבר 2023 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
מירפק

מירפָק או α בפרסאוס הוא הכוכב הבהיר ביותר בקבוצת הכוכבים פרסאוס והוא אחד הכוכבים הבהירים בשמים. פרוש שמו בערבית הוא "מרפק" וזהו קיצור של שמו המקורי בערבית - "המרפק של הפליאדות". מירפק הוא חלק מצביר פתוח שנקרא על שמו "צביר אלפא בפרסאוס" ומכיל כוכבים רבים מהסוגים הספקטרלים O ו-B. את הצביר ניתן לראות בקלות באמצעות משקפת. בשל מיקומו הצפוני, הוא אינו שוקע אף פעם ברוב אירופה. מירפק הוא על-ענק צהוב מסוג ספקטרלי F5 Ib במרחק של כ-590 שנות אור ובהירות נראית נראית מדרגה 1.79. מסתו בין 7 ל-8 מסות שמש ורדיוסו גדול בערך פי 60 מרדיוס השמש. עוצמת ההארה שלו היא יותר מפי 5,000 מהשמש. בעבר, לפני כ-30 מיליוני שנים היה מירפק כוכב הסדרה הראשית מסוג ספקטרלי B, בדומה לשאר הכוכבים בצביר. לאחר שכילה את המימן שבליבתו הוא מתיך מימן בשכבות חיצוניות יותר, תהליך שהביא להתנפחותו ולהתקררותו. תכונותיו של מירפק דומות לאלו של כוכבים משתנים קפאידיים, אך השתנותו קטנה ביותר וכמעט שלא ניתנת להבחנה. מסיבה זו הוא נושא למחקר ההגדרות המדויקות של כוכבים מסוג זה. מירפק באתר של ג'ים קלר מירפק, בבסיס הנתונים SIMBAD לגרמי שמיים אסטרונומיים
ברזנה

האם התכוונתם ל... ברזנה – עיר במחוז רובנו, אוקראינה. ברזנה - כפר באזור שפטיבקה, מחוז חמלניצקי, אוקראינה. ברנזה - כפר באזור סטרוקונסטנטינוב, מחוז חמלניצקי, אוקראינה. ברזני – שמה האוקראיני של בז'ז'ני במחוז טרנופול האוקראיני. ברזני - כפר בשלזיה תחתית שבפולין.
אל-ערב

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] אֶלְ־עַרַבּ (בערבית: العرب) הוא אתר חדשות ופורטל תכנים, מהבולטים בין אתרי האינטרנט המכוונים לערביי ישראל. האתר נמנה עם קבוצת התקשורת הישראלית כל אל-ערב. אל-ערב הוקם כפורטל המתמקד בחדשות ובתכנים והושק בשנת 2006. האתר עוצב ונבנה מחדש בשנת 2009. אל-ערב מפיק באופן עצמאי את מרבית החדשות והתכנים המופיעים בו, באמצעות מערכת של כתבים המונה כעשרים איש. כן משולבים בו מאמרים מעיתון "כל אל ערב" ומכתבי עת מהמגזר הערבי בישראל והעולם הערבי. האתר מתמקד במידע חדשותי בתחומי האקטואליה השוטפת (חדשות, כלכלה, ספורט ועוד), תוך שימת דגש על המתרחש במגזר הערבי בישראל. בכל הידיעות באתר מתאפשרת תגובה של הקוראים (טוקבק). הכנסות האתר באות בעיקר מפרסום. בדצמבר 2008 בזמן המבצע של צה"ל על רצועת עזה (מבצע עופרת יצוקה), האתר נפרץ, והושחת עם איחולי מוות לערביי ישראל. גם כן הפורצים כתבו "תצטרפו לחבריכם השאהידים", לפריצה נלווה סרטון וידאו אנטי-פלסטיני בוטה.[דרוש מקור] באב אלערב - לוח רכב המציע מגוון גדול של רכבים יד שנייה מכל הסוגים והדגמים. אתר האינטרנט הרשמי של אל-ערב
נח"ל גינת

נח"ל גינת הייתה היאחזות נח"ל שהוקמה בשנת 1983 על ידי העובד הלאומי. ההיאחזות מוקמה מעט צפונית-מערבית לעיר ג'נין, לצד כביש 66. ההחלטה על הקמת ההיאחזות התקבלה ב־1982. ועדת השמות הממשלתית אישרה את שם האתר בפברואר 1983. מקור שמה של גינת הוא הדמיון הלשוני לשם העיר הסמוכה ג'נין. כמו כן, באזור שכנה העיר המקראית גינת המזוהה עם ג'נין ומופיעה בשמו של הטוען לכתר מלכות ישראל – תבני בן גינת. במסגרת הסכמי אוסלו עם הרשות הפלסטינית, פורקה ההיאחזות וישראל נסוגה מהשטח. במקום בו הייתה ממוקמת ההיאחזות קיים כיום בסיס של הביטחון המסכל של הרשות הפלסטינית. יאיר דואר, לנו המגל הוא החרב (ב), משרד הביטחון – ההוצאה לאור, 1997, עמ' 82–84 רשימת ההיאחזויות | העמותה להנצחת חללי הנח"ל רחמים יעקב, אריה בנדר, חנן שלאין ועודד שורר, גוש אמונים: בקרוב נקים עוד התנחלויות, מעריב, 7 באוגוסט 1991 „בני בתירה”, „משכיות” ו„פלס” - שמות חדשים ליישובים ולאתרים, דבר, 7 בפברואר 1982 ילקוט הפרסומים 3165 (עמ' 1492), ‏24 בפברואר, 1985 היאחזות נח"ל גינת לשעבר, באתר עמוד ענן ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ציורי הסלע בסיירה דה סן פרנסיסקו

ציורי הסלע של סיירה דה סן פרנסיסקו (בספרדית: Pinturas rupestres de la sierra de San Francisco) הוא כינוי לקבוצת ציורי סלע מהתקופה הפרה-קולומביאנית, השוכנת באזור סיירה דה סן פרנסיסקו (אנ') שבמדינת באחה קליפורניה הדרומית שבמקסיקו. הציורים התגלו לראשונה על ידי הנזיר הישועי פרנסיסקו חביאר קלאביחרו, שדיווח עליהם ברומא ב-1789. מחקרים נוספים בוצעו בציורים ברבע האחרון של המאה ה-19, ונמשכו גם במאה ה-20 והמאה ה-21. המכון הלאומי לאנתרופולוגיה והיסטוריה (אנ') של מקסיקו (בראשי תיבות INAH) זיהה למעלה מ-400 אתרים כאלה. הציורים החשובים מביניהם, כ-250 בסך הכל, נמצאים בגבולות השמורה הביוספרית אל ויסקאינו. קבוצת הציורים המפותחת ביותר נוצרה על ידי הקוצ'ימי (אנ'), שהטריטוריה שלהם השתרעה בין צפון חצי האי באחה קליפורניה לבין האזור שמהווה כיום את דרום השמורה הביוספרית. לא ידוע רבות על קבוצה אתנית זו, למעט העובדה שהם היגרו מאזור הנמצא צפונית למיקום הציורים. הציורים נמצאים על הקירות והתקרות של מקלטי הסלע באזורים מבודדים שכמעט ואינם נגישים. המוטיבים המופיעים בהם מגוונים וכוללים בני אנוש (גברים, נשים וילדים), מינים רבים של בעלי חיים (ארנבים, פומה, שונר, אייליים, לווייתנאים, צבים, טונה, סרדין, תמנונאים, נשרים ושקנאים), ומגוון צורות גאומטריות מופשטות. כמו כן, ישנם ציורים רבים של כלי נשק הסמוכים לאלה המתארים בני אדם ובעלי חיים, דבר המעיד על ציד ומאבקים בין התושבים המקומיים. הציורים מורכבים מצבעים המשתרעים על פני כל הספקטרום. הציורים ידועים גם באיכות הגבוהה שלהם ובמצב השימור הטוב שבו הם נמצאים. המחקרים השונים שנערכו על הציורים הובילו למספר מסקנות על הארגון הדתי והחברתי של תושבי האזור הקדומים, כמו גם על הרגלי התזונה שלהם. בבדיקות תיארוך שונות שבוצעו בציורים נקבע כי הם מהתקופה שבין 1100 לפנה"ס ועד 1300 לספירה. האתר הוכרז על ידי אונסק"ו כאתר מורשת עולמית בשנת 1993. מדיה וקבצים בנושא ציורי הסלע בסיירה דה סן פרנסיסקו בוויקישיתוף אתר ובו תמונות רבות
M83 (להקה)

M83 (נהגה: אם אייט ת'רי) הוא שמו של הרכב אינדי רוק ומוזיקה אלקטרונית שהוקם באנטיב שבצרפת בשנת 2001 על ידי אנטוני גונזלס וניקולס פרומג'ו, אשר פרש מההרכב לאחר סיבוב ההופעות הראשון. מקור השם הוא מספרה הסידורי של הגלקסיה M83. סגנונו המוזיקלי של ההרכב מורכב ועשיר, והוא מושפע מסגנונות שונים כגון שוגייז ואמביינט. הוא מאופיין בשימוש רב באפקטי-סאונד היוצרים תהודה של הצלילים, ובמילים ושירה בסגנון רך על רקע גיטרות ותופים רועמים. ככלל, ניכר שוני בסגנונם המוזיקלי ובאופיים של האלבומים השונים, כאשר אלה המוקדמים מאופיינים בצלילי רוק אלקטרוני רועש ואפל, בעוד המאוחרים הם רגועים יותר ובעלי נימה אופטימית. חלק מהשירים מלווים בשירה וחלק הם קטעים אינסטרומנטליים. האלבום "Saturdays = Youth" שיצא בשנת 2009 הופק על ידי קן ת'ומאס (שעבד בין היתר עם סיגור רוס וסווייד) ואיוון פרסון (שהפיק אלבומים ל־Ladytron וטרייסי ת'ורן). האלבום זכה לביקורות אוהדות מצד מבקרים בכל רחבי העולם, והגיע למקום 107 בדירוג 200 האלבומים הטובים ביותר של 2008 של מגזין בילבורד, ולמקום שמיני בדירוג של מגזין פיצ'פורק למוזיקה אלטרנטיבית. במשך השנים שימש ההרכב כמופע חימום ללהקות קינגס אוף ליאון, הקילרס ודפש מוד, והם הופיעו במועדון הבארבי שבתל אביב ביולי 2009. מלבד אלבומי האולפן והסינגלים הוציא ההרכב כ־15 רמיקסים ללהקות והרכבים כמו גולדפראפ, דפש מוד, פלאסיבו, בלוק פארטי וטלקס. 2001: M83 2003: Dead Cities, Red Seas & Lost Ghosts 2005: Before the Dawn Heals Us 2007: Digital Shades Volume 1 2008: Saturdays = Youth 2011: Hurry Up, We're Dreaming 2016: Junk 2002: "Slowly / Sitting" 2003: "Run into Flowers" 2004: "0078h" 2004: "America" 2004: "A Guitar and a Heart / Safe" 2005: "Don't Save Us from the Flames" 2005: "Teen Angst" 2008: "Couleurs" 2008: "Graveyard Girl" 2008: "Kim & Jessie" 2008: "We Own the Sky" 2011: "Midnight City" מדיה וקבצים בנושא M83 בוויקישיתוף אתר האינטרנט הרשמי של M83 (באנגלית) M83 - האתר הרשמי ראיון , מתוך מגזין flavorwire הופעות בתוכנית JUAN'S BASEMENT, מתוך pitchfork.tv M83, ברשת החברתית פייסבוק M83, ברשת החברתית אקס (טוויטר) M83, ברשת החברתית אינסטגרם M83, סרטונים בערוץ היוטיוב M83, סרטונים באתר Vimeo M83, במסד הנתונים הקולנועיים IMDb (באנגלית) M83, באתר אפל מיוזיק (באנגלית) M83, באתר ספוטיפיי M83, באתר סאונדקלאוד (באנגלית) M83, באתר Last.fm (באנגלית) M83, באתר AllMusic (באנגלית) M83, באתר MusicBrainz (באנגלית) M83, באתר דיזר M83, באתר Discogs (באנגלית) M83, באתר Songkick (באנגלית) M83, באתר Genius M83, באתר SecondHandSongs M83, באתר בנדקמפ M83, באתר בילבורד (באנגלית) M83, באתר טיידל (באנגלית) עמית קלינג, "כשאני עושה מוזיקה אני מכונס בעצמי", באתר nana10‏, 19 ביוני 2009 רז ישראלי, חלום עליכם: איך האלבום החדש של M83?, באתר nrg‏, 30 באוקטובר 2011 עינב שיף‏, M83 יופיעו בישראל, באתר וואלה, 12 במאי 2009
אינטגרין

אינטגרינים (Integrin) הם קולטנים המתווכים בחיבור תאים לרקמות הסובבות אותם, היכולות להיות תאים אחרים או מטריצה חוץ-תאית. לאינטגרין יש חשיבות גם באיתות בין-תאי, ובאמצעות זאת הוא מגדיר את צורת התא, תנועת התא ומבקר את מחזור התא. לרוב קולטנים מיידעים את התא על מולקולות בסביבתו, והתא מעורר תגובה. תפקידו של האינטגרין אינו מוגבל רק לאיתות בין חוץ התא לפנים התא, אלא אחראי על אופן הפעולה בין פנים לחוץ התא. האינטגרין מעביר אפוא מידע מהמטריצה החוץ תאית אל התא, וחושף את מצב התא כלפי חוץ, ומאפשר תגובות מהירות וגמישות לשינויים בסביבה, כדוגמת קרישת דם על ידי הטסיות. ישנם סוגים רבים של אינטגרין, ולתאים רבים יש על פניהם סוגים שונים של אינטגרין. אינטגרין חיוני לבעלי חיים, ונמצא בכל בעלי החיים שנחקרו, מספוגיים ועד יונקים. אינטגרינים נחקרו היטב באדם. לצד אינטגרינים ישנם חלבונים אחרים בהם קדהרינים, cell adhesion molecules וסלקטינים המשתתפים בתקשורת תא-תא ותא-מרווח בין תאי. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ליאור שגב

ליאור שגב (נולד ב-18 בספטמבר 1983 בקריית ביאליק) הוא כדורסלן עבר ישראלי ששיחק בעמדת הרכז בעברו בליגת העל וקבוצתו האחרונה הייתה מכבי קריית מוצקין מהליגה הלאומית. שגב גדל בקרית ביאליק, למד בתיכון אורט ביאליק ושיחק בקבוצת בית הספר במסגרת ליגת העל לתיכונים. לאחר מכן שיחק בקבוצת עירוני נהריה מהליגה הלאומית בעונת 2001/02 ועלה עימה לליגת העל. בעונה שלאחר מכן עבר להפועל צפת וירד עימה לליגה הארצית. שיחק שתי עונות בהפועל ירכא, בעונתו הראשונה עלה עימה לליגה הלאומית, בשנייה שב עם קבוצתו לליגה הארצית. בעונת 2005/06 עבר לאליצור רמלה, בה שיחק 21 משחקים בהם קלע 11.3 נקודות בממוצע למשחק. לאחר מכן המשיך לנדוד בליגה הלאומית כשעבר למכבי אשדוד. בעונת 2007/08, שיחק בבית"ר בנימינה, בה הציג יכולה מעולה של 18.1 נקודות, 4.1 ריבאונדים, 8.5 אסיסטים ו-2.6 חטיפות בכ-32.8 דקות בממוצע למשחק, מה שהקנה לו מקום בחמישיית העונה ואת תואר השחקן המשתפר של העונה בליגה הלאומית. בעקבות יכולתו בבינימינה, שגב חתם בהפועל חולון. הוא החל את העונה בצורה טובה עם 6 נקודות, 2.2 ריבאונדים ו-5.8 אסיסטים בממוצע בחמשת משחקיו הראשונים בקבוצה, אך לאחר משחק שבו לא שותף נגד הפועל ירושלים החל לצנוח ביכולתו בעיקר בגלל קיצוץ משמעותי בדקות המשחק שקיבל. עם זאת שגב סייע לקבוצתו לזכות בגביע המדינה לאחר ניצחון בגמר על מכבי חיפה. ב-1 ביוני 2009, חתם שגב בהפועל גלבוע גליל ובחודש דצמבר עבר לעירוני נהריה. בעונת 2012 שיחק שגב בקבוצת ברק נתניה מליגת העל בכדורסל, לאחר עונה זו חתם במכבי חיפה, אתה זכה באליפות המדינה. לאחר מכן חתם בעירוני נהריה מהליגה הלאומית, לה תרם משמעותית בזכייתה באליפות שהשיבה אותה לליגת העל לראשונה מזה 4 שנים. בעונת 2014/15 נשאר בליגה השנייה כאשר שב לשחק בברק נתניה, איתה עלה עד לחצי גמר הפלייאוף. ביולי 2015 חתם בקבוצת הליגה הלאומית אליצור קריית אתא, שם נפצע בצורה קשה בברכו וכתוצאה מכך סיים את הקריירה. בעונת 2016/17 שימש כמאמן במחלקת הנוער במכבי קריית מוצקין ובמהלך העונה שב מפרישה כדי לשחק בקבוצה הבוגרת בליגה הארצית מחוז צפון. במשחק המכריע בסדרת הגמר קלע שגב שלשה בשנייה האחרונה והביא לקריית מוצקין ניצחון, שהעלה אותה לליגה הלאומית. ב-29 בדצמבר 2017 הודיע שגב על פרישה ממשחק פעיל לאחר פציעה פרופיל, באתר eurobasket פרופיל, באתר פיב"א סטטיסטיקות באתר מנהלת ליגת העל משגב עם, באתר ספסל אבי יופה, אליצור רמלה צירפה את ליאור שגב, 08.07.05, אתר ספסל ליאור שגב|ממוצעי קריירה, אתר ספסל ליאור שגב|פירוט משחקים, עונת 2008-09, אתר ספסל אור שקדי‏, גלבוע/גליל צירפה את ליאור שגב ומוטי מוסקוביץ, באתר וואלה, 1 ביוני 2009 צפו: סל ניצחון מהסרטים העלה את קריית מוצקין לליגה הלאומית, באתר ynet, 15 במאי 2017 כפיר חודרה, ‏בגיל 34 ובשל פציעה: ליאור שגב פורש מכדורסל, באתר ONE‏, 29 בדצמבר 2017
לאוניד קרויצר

לאוניד קרויצר (בגרמנית: Leonid Kreutzer;‏ 13 במרץ 1884, סנקט פטרבורג, רוסיה – 30 באוקטובר 1953, טוקיו, יפן) היה פסנתרן ומורה יהודי-גרמני. קרויצר נולד למשפחה יהודית-גרמנית. כמורה לפסנתר הטביע את חותמו באקדמיה למוזיקה של ברלין, יחד עם אגון פטרי. בין תלמידיו הנודעים שם היה המלחין הישראלי יוסף טל. כמו כן הופיע בנגינת סולו ברסיטלים קשים ותובעניים מבחינה מוזיקלית וטכנית, שהוקדשו ברובם למלחינים או נושאים ספציפיים. ברסיטל מחודש יוני 1923, למשל, ביצע יצירות משל מלחינים חדשניים בני זמנו, כמו פאול הינדמית ופאול יואון, לצד מלחינים ותיקים יותר כמו סזר פרנק וקלוד דביסי. השלטון הנאצי סימן אותו בהבלטה כאויב התרבות: יחד עם פרידה לובנשטיין הוא אחד משני פסנתרנים, ששמותיהם הופיע ברשימה של "משימות טיהור" ("Aufräumungsarbeiten") שהכין "איגוד המאבק למען התרבות הגרמנית" ("Kampfbund für deutsche Kultur") של רוזנברג. קרויצר היגר בשנת 1933 לטוקיו. הוא ידוע גם כעורך יצירותיו של שופן בהוצאת אולשטיין ומו כן היה מן הראשונים לכתוב על שימוש שיטתי בדוושת הפסנתר (Das normale Klavierpedal vom akustischen und ästhetischen Standpunkt, 1915) Wolfgang Rathert and Dietmar Schenk (eds.). Pianisten in Berlin: Klavierspiel und Klavierausbildung seit dem 19. Jahrhundert. Hochschule der Künste Berlin Archiv, vol. 3. Berlin, 1999 מדיה וקבצים בנושא לאוניד קרויצר בוויקישיתוף לאוניד קרויצר, באתר MusicBrainz (באנגלית)
שחקנים סימטריים

בתורת המשחקים, שני שחקנים במשחק בצורה קואליציונית נקראים שחקנים סימטריים אם התרומה השולית של צירוף אחד מהם לקואליציה ששניהם אינם חברים בה, שווה תמיד לתרומה השולית של צירוף השחקן השני. שחקנים כאלה הם שקולים מבחינה אסטרטגית. שני שחקנים שונים i , j ∈ N {\displaystyle i,j\in N} הם שחקנים סימטריים במשחק בצורה קואליציונית ( N ; v ) {\displaystyle \left(N;v\right)} אם לכל קואליציה S ששניהם אינם חברים בה, ∀ S ⊆ N ∖ { i , j } {\displaystyle \forall S\subseteq N\setminus \left\{i,j\right\}} , מתקיים: v ( S ∪ { i } ) = v ( S ∪ { j } ) {\displaystyle v(S\cup \left\{i\right\})=v(S\cup \left\{j\right\})} כלומר, לכל קואליציה S שנבחר כך שהיא אינה מכילה את i ו-j, השווי שלה יהיה זהה אם נצרף אליה את השחקן i או אם נצרף אליה את השחקן j. פתרון φ {\displaystyle \varphi } מקיים את עקרון הסימטריה אם לכל משחק ( N ; v ) {\displaystyle \left(N;v\right)} ולכל זוג שחקנים סימטריים i ו-j במשחק מתקיים: φ i ( N ; v ) = φ j ( N ; v ) {\displaystyle \varphi _{i}\left(N;v\right)=\varphi _{j}\left(N;v\right)} זהו, למעשה, עיקרון של אי-אפליה שלפיו שני שחקנים שקולים, בעלי אותו מעמד, יקבלו אותו הסכום. כלומר, כאשר לשני שחקנים תרומות שוות לכל הקואליציות, הפתרון לא יהיה תלוי בשמותיהם. למושג שחקנים סימטריים יש מספר קשרים למונחים מרכזיים בתורת המשחקים. קשרים אלה נתונים במשפטים הבאים: אם הליבה אינה ריקה, אזי קיים וקטור x בליבה הנותן לכל זוג שחקנים סימטריים את אותו תשלום. כלומר, לכל זוג שחקנים סימטריים i,j מתקיים: x i = x j {\displaystyle x_{i}=x_{j}} . בקבוצת המיקוח ובגרעין, קיים וקטור שבו שחקנים סימטריים מקבלים אותו תשלום. בערך שפלי ובגרעינון, שחקנים סימטריים מקבלים אותו תשלום. "משחק הכפפות" הוא משחק עם שלושה שחקנים N = { 1 , 2 , 3 } {\displaystyle N=\left\{1,2,3\right\}} , שבו לשחקן 1 ולשחקן 2 יש כפפה ימנית אחת לכל אחד, ולשחקן 3 יש כפפה שמאלית אחת. במשחק זה, השווי של כל קואליציה הוא 0, אם יש רק כפפה מסוג אחד, או 1 אם יש זוג של כפפות מתאימות. כלומר, זהו משחק המוגדר כך: v(1)=v(2)=v(3)=0 v(1,2)=0,v(1,3)=v(2,3)=1 v(1,2,3)=1 במשחק זה, השחקנים 1 ו-2 הם סימטריים, ואילו השחקנים 1 ו-3, וכן 2 ו-3, אינם סימטריים. הדבר נובע מכך ששחקן 3 צריך את אחד משני השחקנים הראשונים שלהם כפפה ימנית אחת כדי שיושלם זוג של כפפות, ולכן שני השחקנים סימטריים עבורו. באופן פורמלי, השחקנים 1 ו-2 הם סימטריים כי הקואליציה היחידה שאינה מכילה אותם היא הקואליציה {3} ומתקיימת הדרישה v(1,3)=v(2,3)=1. באופן דומה, השחקנים 1 ו-3 אינם סימטריים כי הקואליציה היחידה שאינה מכילה אותם היא הקואליציה {2} ו- v(1,2)=0 בעוד ש- v(2,3)=1. כנ"ל עבור שני השחקנים 2 ו-3. שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
נפ או'האואר

נֶפּ אוֹ'הָאוּאָר (Knap o'Howar) הוא אתר ארכאולוגי בפאפא וסטריי שבקבוצת איי אורקני, המייצג משק מהתקופה הנאוליתית. האתר נשתמר היטב, ונהוג להאמין שהוא בית־האבן העתיק ביותר בצפון אירופה. תיארוך פחמן-14 העלה כי האתר יושב בין 3500 לפנה"ס ל־3100 לפנה"ס (יש המתארכים את הקמת האתר ל־3700 לפנה"ס), מאות שנים לפני ההתיישבות הדומה לו, סקארה ברי. ייתכן שהאתר נבנה על התיישבות מוקדמת יותר. האתר מורכב משני מבנים מלבניים-עגלגלים בעלי קירות עבים הצמודים זה לזה. למבנים יציאה נמוכה וצרה לכיוון הים, ומן הבית הגדול והעתיק יותר יוצא מסדרון נמוך המוביל למבנה חדש וקטן יותר, שהיה סדנת עבודה, אסם או בית מגורים נוסף. הבתים נבנו לתוך ערימת פסולת קדומה, והוקפו בחומרי פסולת, שהקנו להם הגנה וחימום. אין בבית חלונות, והאור הגיע כנראה דרך צוהר בגג, ששימש גם להוצאת עשן הצלייה. הבתים צמודים לחוף, אך כאשר הם נבנו היו רחוקים ממנו, ורק לאורך השנים התקרב קו המים. בחוף ניתן לראות כיצד הסלעים המקומיים נופצו ללוחות אבן דקים, על ידי היסודות, וספקו חומר בנין מוכן לתושבי האתר. הקירות שרדו עד לגובה המרזב, 1.6 מטרים, ורהיטי האבן עומדים ללא פגם, ובכך מעניקים מראה חי לבית. אחים, מחיצות, מיטות ומדפי אחסון כמעט שלא נפגעו, ונמצאו עדויות לקיומו של גג. עדויות מהפסולת מוכיחות כי התושבים החזיקו בבקר, בכבשים ובחזירים, וגידלו שעורה וחיטה. הם אספו רכיכות ודגו דגים, שכדי ללכוד אותם היה צורך בספינות דייג. לאורך השנים, נחסם המעבר בין הבתים באבנים, וייתכן שנפסק השימוש במבנה הקטן יותר. ממצאים של כלי אונסטן מקשרים את התושבים לגלי חצר שנמצאים הרחק, כדוגמת בלברינדי ואילין דומהנויל. באתר נמצאו גם אבני ריחיים. בשנות העשרים והשלושים של המאה העשרים חשפו פעולות טבע של סחיפה, בליה וסערות את שארי ערימת הפסולת. במהרה נחפר האתר, ואחרי שהוסרו שני מטרים של חול, הגיעו החופרים לשני הבתים. הארכאולוגים תיארכו את האתר לתקופת הברזל, עקב המחסור בראיות, והיכולת הארכאולוגית הדלה בשנים הללו. בשנות השבעים נחפר מחדש האתר, ותוארך לשנים שהוזכרו לעיל. Scotland Before History - Stuart Piggott, Edinburgh University Press 1982, ISBN 07524-1400-3 Scotland's Hidden History - Ian Armit, Tempus (in association with Historic Scotland) 1998, ISBN 0-7486-6067-4 The Other Orkney Book - Gordon Thomson, Northabout Publishing 1980, ISBN 0-907200-00-1 מדיה וקבצים בנושא נפ או'האואר בוויקישיתוף נפ או'האואר, באתר מורשת איי אורקני נפ או'האואר, באתר מדריך האיים נפ או'האואר, באתר אנציקלופדיית ההיסטוריה העולמית (באנגלית)